ചാഡ്‍വിക്ക് ബോസ്മൻ

**ചാഡ്‍വിക്ക് ആരൺ ബോസ്മൻ** (1977 നവംബർ 29 -ൽ ജനനം) ഒരു അമേരിക്കൻ‍ അഭിനേതാവാണ്. *42 (2013)* ലെ ജാക്കി റോബിൻസൺ , *ഗെറ്റ് ഓൺ അപ്പ് (2014)* ലെ ജെയിംസ് ബ്രൗൺ , മാർവെൽ സിനിമാറ്റിക്ക് യൂണിവേഴ്സിലെ *ബ്ലാക്ക് പാന്തർ*&nbsp; , *മാർഷൽ (2017)* ലെ തർഗുഡ് മാർഷൽ എന്നീ വേഷങ്ങൾ ഹോളിവുഡ് സിനിമകളിൽ ചാഡ്‍വിക്ക് ചെയ്തിട്ടുണ്ട്. *ലിൻകൺ ഹൈറ്റ്സ്(2008),* *പേഴ്സൺ അൺനൗൺ(2010) *എന്നീ സീരീസുകളിലും , *ദി എക്സ്പ്രസ്(2008)* ,* ഡ്രാഫ്റ്റ് ഡേ(2014)* , *മെസ്സേജ് ഫ്രം ദി കിംഗ്(2016) *എന്നീ സിനിമളിലും വേഷങ്ങൾ ചെയ്തിട്ടുണ്ട്.

## ആദ്യകാല ജീവിതം
സൗത്ത് കരോലീനയിലെ ആൻഡേഴ്സണിലാണ് ബോസ്മൻ ജനിച്ചതും വളർന്നതും. കാരോലിന്റേയും, ലെറോയ് ബോസ്മാന്റേയും ഏക പുത്രനായിരുന്നു ചാഡ്വിക്ക്. അവർ ആഫ്രിക്കൻ അമേരിക്കൻ ആയിരുന്നു. അമ്മ ഒരു നേഴ്സും,&nbsp; അച്ഛൻ ടെക്സ്റ്റയിൽ ഫാക്ടറിയിൽ ജോലി ചെയ്യുകയുമായിരുന്നു. 1995 -ൽ ടി.എൽ ഹന്ന ഹൈസ്ക്കൂളിലായിരുന്നു ബോസ്മൻ പഠിച്ചത്, അവിടെവച്ച് അദ്ദേഹത്തിന്റെ ആദ്യത്തെ നാടകം *ക്രോസ്റോഡ്സ്* എഴുതി സ്ക്കൂൾ മേളയിൽ അവതരിപ്പിച്ചു, തന്റെ ഒരു കൂട്ടുകാരന്റെ വെടികൊണ്ടുള്ള മരണത്തേതുടർന്നായിരുന്നു ഇത്. വാഷിങ്ടൺ ഡിസി യിലെ ഹോവാർഡ് യൂണിവേഴ്സിറ്റിയിൽ‍ നിന്നാണ് ചാഡ്‍വിക്ക് ബിരുദം എടുത്തത്. വർഷം 2000&nbsp; സിനിമ സംവിധാനത്തിൽ ബാച്ചിലർ ഓഫ് ഫൈൻ ആർട്ട്സ് ആയിരുന്നു വിഷയം. അദ്ദേഹത്തിന്റെ അധ്യാപകരിലൊരാളായ ഫിലിക്ക റാഷാദ് ആയിരുന്നു അദ്ദേഹത്തിന്റെ മെന്ററും. ലണ്ടണിലെ ബ്രിട്ടീഷ് അമേരിക്കൻ ഡ്രാമ അക്കാദമിയുടെ ഓക്സഫോർഡ് മിഡ്-സമ്മർ പ്രോഗ്രാമിൽ ചാഡ്‍‍വിക്കിനേയും മറ്റ് കുറച്ച് കൂട്ടുകാരുേയും പങ്കെടുപ്പിക്കാനായി പണം കണ്ടെത്തിയത് ഈ ടീച്ചർ ആയിരുന്നു. ആ പ്രോഗ്രാമിൽ അവർ തിരഞ്ഞെടുക്കപ്പെടുകയും ചെയ്തു.

ബോസ്മാനിന് എഴുതാനും,സംവിധാനം ചെയ്യാനുമായിരുന്നു താത്പര്യം, അതുകൊണ്ടുതന്നെ അദ്ദേഹം ആ മേഖലയിലേക്ക് പോകുകയും അഭിനയത്തിലേക്ക് പഠനം മാറ്റുകയും ചെയ്തു. അമേരിക്കയിലേക്കക് തിരിച്ചു വന്നതിനുശേഷൺ ന്യൂയോർക്ക് സിറ്റിയിലെ ഡിജിറ്റൽ ഫിലിം അക്കാദമിയിൽ നിന്ന് ബിരുദം നേടി. ന്യൂയോർക്കിലെ ഹാർലെമിലെ സ്കോംബർഗ് സെന്റർ ഫോർ റിസർച്ച് ഇൻ ബ്ലാക്ക് കൾച്ചറിൽ നടന്ന സ്കോംബർഗ് ജൂനിയർ സ്കോളാഴ്സ് പ്രോഗ്രമിൽ ഡ്രാമ ഇൻസ്റ്റ്രക്ടറായി അദ്ദേഹം പ്രവർത്തിച്ചിരുന്നു. 2008 -്ൽ അഭിനയ മേഖലയിലേക്ക് കടക്കുവാനായി ലോസ് ആഞ്ചലസ്സിലേക്ക് താമസ്സം മാറ്റി.

## തൊഴിൽ ജീവിതം
2003 -ൽ തന്റെ ആദ്യത്തെ ടെലിവിഷൻ റോൾ‍ ലഭിച്ചു. തേർഡ് വാച്ച് എന്ന സീരിസിലെ ഒരു എപ്പിസോഡിലായിരുന്നു അത്. ലോ ആന്റ് ഓർഡർ, സിഎസ്ഐ:എൻവൈ , ഇആർ എന്നിവയിലും അദ്ദേഹത്തിന്റെ ആദ്യകാലവർക്കുകളിൽ ഉൾപ്പെടുത്താം.  ബോസ്മൻ അപ്പോഴും നാടകങ്ങൾ എഴുതി, ചിക്കാഗോയിലെ ഇല്ലോനിസിലെ കോങ്കോ സ്കൊയർ തിയേറ്റർ കമ്പനി യിൽ ബോസ്‍മാൻ എഴുതിയ ഡീപ്പ് ആഷർ അവതരിപ്പിച്ചു; അത്&nbsp; 2006 -ൽ&nbsp; ന്യൂയോർക്കിലെ ജോസെഫ് ജെഫേഴ്സൺ അവാർഡ് നേടി. 2008 -ൽ ലിൻകൺ ഹൈറ്റ്സ് എന്ന് സീരിസിൽ പ്രധാന വേഷം അദ്ദേഹം അവതരിപ്പിച്ചു, അതിൽ നിന്നും തന്റെ ആദ്യത്തെ ഫ്യൂച്ചർഫിലിമിൽ ദി എക്സപ്രസ്സ് -ൽ ഒരു വേഷം ചെയ്തു.&nbsp; പേഴ്സൺ അൺനൗൺ എന്ന സീരീസിൽ ഒരു സാധാരണ വേഷവും അദ്ദേഹം ചെയ്തിരുന്നു.

2013 -ലെ സിനിമയായ&nbsp; 42 -ൽ ബോസ്മൻ പ്രധാന കഥാപാത്രമായി വന്നു,  ജാക്കി റോബിൻസൺ എന്ന് ബേസ്ബാൾ കളിക്കാരന്റെ ജീവിതകഥയ്ക്ക് ജാക്കി റോബിൻസണായി എത്തിയത് ബോസ്മനായിരുന്നു. ആ വേഷത്തിനുവേണ്ടി ഓഡീഷൻ ചെയ്യുമ്പോൾ ഈസ്റ്റ് വില്ലേജില് ഓഫ്-ബ്രോഡ്‍വേ എന്ന് നാടകത്തിനെ സംവിധാനം ചെയ്യുകയായിരുന്നു.  ബോസ്മൻ തന്റെ വലിയ സമയവും ഇത്തരം അഭിനയത്തിനും, നാടകത്തിനുമായി മാറ്റിവച്ചിരുന്നു.  ആ വേഷത്തിനായി ഓഡീഷൻ ചെയ്ത പ്രധാന 25 പേരിൽ സംവിധായകനായ ബ്രയൻ ഹെൽഗെലാന്റിന് വളരെയിഷ്ടപ്പെട്ടത് ബോസ്മനിനെയായിരുന്നു. അദ്ദേഹം രണ്ട് പ്രാവിശ്യം ഓഡിഷൻ ചെയ്തിരുന്നു. 42 എന്ന സിനിമയ്ക്ക് ശേഷം അദ്ദേഹത്തിന്റെ&nbsp; ഒരു ഇന്റിപെന്റന്റ് സിനിമയായ ദി കിൽ ഹോൾ തിയേറ്ററിൽ റിലീസ് ചെയ്തു. വലത്ത്‌|ലഘുചിത്രം|2014 സെപ്തംബറിന് ദിയവില്ലെ ഫിലിം ഫെസ്റ്റിവിൽ ബോസ്മൻ
2016 -ൽ മാർവെൽ കോമിക്സിലെ ട'ചള്ള / ബ്ലാക്ക് പാന്തർ ആയി&nbsp; അഭിനയിച്ചു, കാപ്റ്റൻ അമേരിക്ക:സിവിൽ വാർ ലായിരുന്നു അത്, അതായിരുന്നു അദ്ദേഹത്തിന്റെ മാർവൽ സിനിമകളിലെ ആദ്യത്തെ ചിത്രം. 2018 -ൽ ബ്ലാക്ക് പാന്തർ -ൽ ബ്ലാക്ക് പാന്തർ ആയി എത്തി. വക്കാണ്ട യുടെ കഥ പറയുന്ന ഒരു മാർവൽ ചിത്രമാണിത്. 2019 -ൽ മറ്റൊരു ഭാഗം ഇറങ്ങാനായിരിക്കുന്ന അവഞ്ചേഴ്സ്: ഇൻഫിനിറ്റി വാർ -ൽ അതേ റോളിൽ ബോസ്മൻ വരും.

## സ്വകാര്യ ജീവിതം
ക്രിസ്റ്റ്യൻ ആയിട്ടാണ് ബോസ്മൻ വളർന്നത്, അദ്ദേഹത്തിന്റെ മുൻകാല പുരേഹിതൻ പറഞ്ഞ‍ത് ബോസ്മൻ എപ്പോഴും വിശ്വാസത്തെ കൈവിടില്ല എന്നായിരുന്നു.&nbsp; മാർവൽ സിനിമാറ്റിക് യൂണിവേഴ്സിലെ ബ്ലാക്ക് പാന്തറാകുവാൻ ഒരുപാട് പ്രാർത്ഥിച്ചിട്ടുണ്ടെന്ന് ബോസ്മൻ ഒരിക്കൽ പറഞ്ഞിരുന്നു.

## ഫിലിമോഗ്രാഫി

### സിനിമകൾ

### ടെലിവിഷൻ

## References

വർഗ്ഗം:1976-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:2020-ൽ മരിച്ചവർ
വർഗ്ഗം:ഓഗസ്റ്റ് 28-ന് മരിച്ചവർ
വർഗ്ഗം:നവംബർ 29-ന് ജനിച്ചവർ